Komisijos reglamentas (EB) Nr. 2029/94
1994 m. rugpjūčio 8 d.
iš dalies keičiantis Reglamentą (EEB) Nr. 2191/81 dėl pelno nesiekiančioms institucijoms ir organizacijoms pagalbos sviestui pirkti skyrimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1880/94 [2], ypač į jo 12 straipsnio 3 dalį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [3], su paskutiniais pakeitimais, padarytais Reglamentu (EEB) Nr. 3528/93 [4], ypač į jo 9 straipsnio 1 dalį,
kadangi Komisijos reglamentu (EEB) Nr. 2191/81 [5] su paskutiniais pakeitimais, padarytais Reglamentu (EEB) Nr. 1756/93 [6], numatyta suteikti pagalbą pelno nesiekiančioms institucijoms ir organizacijoms sviestui įsigyti;
kadangi Reglamentu (EB) Nr. 1881/94 [7], kuriuo buvo padaryti paskutiniai Tarybos reglamento (EEB) Nr. 2072/92 [8], nustatančio tikslinę pieno ir intervencines sviesto, nugriebto pieno miltelių ir Grana Padano bei Parmigiano Reggiano sūrių kainas dviems metiniams laikotarpiams nuo 1993 m. liepos 1 d. iki 1995 m. birželio 30 d., pakeitimai, numatyta nuo 1994 m. rugpjūčio 1 d. ir toliau mažinti sviesto intervencinę kainą;
kadangi dėl to Reglamente (EEB) Nr. 2191/81 numatyta pagalba sviestui pirkti turėtų būti derinama;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2191/81 2 straipsnyje žodžiai "138 ekiu" keičiami žodžiais "130 ekiu".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. rugpjūčio 8 d.